CELEX: 62018TN0100
Language: bg
Date: 2018-02-20 00:00:00
Title: Дело T-100/18: Жалба, подадена на 20 февруари 2018 г. — Wehrheim/ЕЦБ

30.4.2018   
            
            
               BG
            
            
               Официален вестник на Европейския съюз
            
            
               C 152/40
            
         Жалба, подадена на 20 февруари 2018 г. — Wehrheim/ЕЦБ
   (Дело T-100/18)
   (2018/C 152/49)
   Език на производството: френски
   
      Страни
   
   
      Жалбоподател: Christine Wehrheim (Офенбах, Германия) (представител: N. De Montigny, avocat)
   
      Ответник: Европейска централна банка
   
      Искания на жалбоподателката
   
   Жалбоподателката иска от Общия съд:
   
               1.
            
            
               да отмени:
               
                           —
                        
                        
                           решението от 3 юли 2017 г., с което е отхвърлено (подаденото на 10 май 2017 г.) искане за обезщетение за вредата, претърпяна поради премахването на нейната [надбавка за експатриране],
                        
                     
                           —
                        
                        
                           ако е необходимо, решението от 21 декември 2017 г., с което е изрично отхвърлена нейната жалба (подадена на 3 септември 2017 г.) срещу първото решение;
                        
                     
         
               2.
            
            
               да осъди ответника да плати исканото от жалбоподателката обезщетение, изложено в нейните искания:
               
                           —
                        
                        
                           разликата между възнагражденията, в размер на 700,53 EUR месечно, считано от април 2017 г., докато тя работи в институцията по постоянния си договор,
                        
                     
                           —
                        
                        
                           допълнителните към вече приетите 1 079,10 EUR разходи за преместване, т.е. допълнително 1 000 EUR,
                        
                     
                           —
                        
                        
                           причинената психическа вреда, в размер на 2 000 EUR;
                        
                     
                           —
                        
                        
                           ведно със законната лихва, до пълно изплащане,
                        
                     
         
               3.
            
            
               да осъди ответника да плати всички разноски и разходи във връзка с производството.
            
         
      Основания и основни доводи
   
   В подкрепа на жалбата си жалбоподателката излага само едно основание — обстоятелството, че администрацията ответник е извършила нарушение, тъй като не е изпълнила задължението си за полагане на грижа, за добра администрация и за подпомагане, и е създала очакване, което се оказва неосъществимо в случая на жалбоподателката и се изразява в отпускането на надбавка за експатриране, въпреки че тя изначално не отговаряла на съответните изисквания на Правилника за длъжностните лица. Вследствие от тази грешка възникнала вреда, пряко свързана с нарушението на институцията.